WHA บวก 3% ลุ้นปี 66 กำไร 3.9 พันล้าน โต 20% โบรกชูเป้า 4.5 บ.
WHA บวก 3% โบรกชี้กำไรปกติปี 66 อยู่ที่ 3.9 พันล้านบาท โต 20% รับรู้ยอดโอนที่ดิน BYD และเพิ่มยอด presale เป็น 1,600 ไร่ โดยยังคงให้ราคาเป้าหมาย 4.50 บ.
WHA บวก 3% โบรกชี้กำไรปกติปี 66 อยู่ที่ 3.9 พันล้านบาท โต 20% รับรู้ยอดโอนที่ดิน BYD และเพิ่มยอด presale เป็น 1,600 ไร่ โดยยังคงให้ราคาเป้าหมาย 4.50 บ.
21 ก.พ. 2566

ผู้สื่อข่าวรายงานว่า วันนี้ (21 ก.พ. 66) ราคาหุ้น บริษัท ดับบลิวเอชเอ คอร์ปอเรชั่น จำกัด (มหาชน) หรือ WHA ล่าสุด ณ เวลา 10:26 น. อยู่ที่ระดับ 3.98 บาท บวก 0.12 บาท หรือ 3.11% สูงสุดที่ระดับ 4 บาท ต่ำสุดที่ระดับ 3.90 บาท ด้วยมูลค่าการซื้อขาย 532.87 ล้านบาท

บล.ดาโอ (ประเทศไทย) ระบุว่า แนวโน้มประมาณการกำไรปกติปี 66 อยู่ที่ 3.9 พันล้านบาท เพิ่มขึ้น 20% เมื่อเทียบกับงวดเดียวกันของปีก่อน รับรู้ยอดโอนที่ดิน BYD ที่เร็วกว่าคาด และเพิ่มยอด presale เป็น 1,600 ไร่ เพื่อสะท้อนฐานลูกค้าที่อยู่ระหว่างการเจรจาที่สูง และคาดว่าจะเห็นความชัดเจนในครึ่งแรกของปี 66 ทั้งกลุ่มลูกค้าห่วงโซ่อุปทานยานยนต์และผู้ผลิตรถ EV
ทั้งนี้ WHA ยังมีแรงกระตุ้นที่น่าสนใจ ทั้งยอด presale ที่จะเพิ่มขึ้น และทรงตัวในระดับสูง 2-3 ปีข้างหน้า หนุนโดยการกลับมาลงทุน และได้ผลบวกจากมาตรการส่งเสริมการผลิตและขายรถ EV ในประเทศ รวมถึงมาตรการส่งเสริมแบตเตอรี่รถ EV ที่ประเมินว่าผู้ผลิตจะเร่งลงทุนในปี 66-67 รวมทั้งมีฐานลูกค้ากลุ่มศูนย์ข้อมูลที่สนใจจะลงทุนในไทยเพื่อพัฒนาเป็น ศูนย์กลางดาต้าเซ็นเตอร์ โดยยังคงแนะนำราคาเป้าหมาย 4.50 บาท